b'\n_START_ARTICLE_\nWaffen-SS\n_START_SECTION_\n1939\n_START_PARAGRAPH_\nIme Waffen-SS se je pojavilo \xc5\xa1ele 1. decembra 1939 in s tem nazivom so ozna\xc4\x8devali vse oboro\xc5\xbeene enote pod okriljem SS, ki so se voja\xc5\xa1ko udejstvovale._NEWLINE_Med prvo voja\xc5\xa1ko kampanjo enot SS se je izkazalo, da enote SS niso navajene sodobnega boji\xc5\xa1\xc4\x8da in sodelovanja z drugimi rodovi oboro\xc5\xbeenih sil. Edina re\xc5\xa1itev tega problema je bila ustanovitev samostojne W-SS divizije. Zato je bila 19. oktobra 1939 ustanovljena prva SS-divizija z imenom\xc2\xa0\xc2\xbbSS-Division Verf\xc3\xbcgungstruppe\xc2\xab\xc2\xa0z vsemi nujnimi divizijskimi enotami (artilerija, tankovske enote, izvidni\xc5\xa1ke enote, oskrbovalne enote ...) ter popolnoma neodvisna._NEWLINE_Iz treh oboro\xc5\xbeenih skupin (LSSAH, SS-Verf\xc3\xbcgungstruppen, SS-Totenkopfverb\xc3\xa4nde) pod okriljem SS se je z zdru\xc5\xbeitvijo, reorganizacijo in raz\xc5\xa1irjenjem razvila Waffen-SS.\n_START_SECTION_\n1939\xe2\x80\x931942\n_START_PARAGRAPH_\nObdobje pozitivnega razvoja lahko poimenujemo tudi klasi\xc4\x8dno obdobje enot W-SS, ki je trajalo vzporedno z obdobjem dokazovanja. V tem \xc4\x8dasu se je W-SS \xc5\xa1irila po\xc4\x8dasi, a kvalitetno. S popolnitvijo starih, preizku\xc5\xa1enih enot so ustvarili dobre bojne enote, kar so dokazovali uspehi na boji\xc5\xa1\xc4\x8du._NEWLINE_V tem \xc4\x8dasu so veljali \xc5\xa1e kar strogi vpisni pogoji, zato so bile te nove generacije SS-rekrutov dobre, saj so sprejemali zahodne prostovoljce in rasno ustrezne vzhodne prostovoljce, ki so zadostili kriterijem.\n_START_SECTION_\n1942\xe2\x80\x931945\n_START_PARAGRAPH_\nKot obdobje negativnega razvoja navajam obdobje od leta 1942 do leta 1945._NEWLINE_Takrat se je organizacije W-SS popolnila z (ve\xc4\x8dino neustreznih in voja\xc5\xa1ko slabih) vzhodnimi prostovoljci. Iz teh skupin prostovoljcev so na veliko ustvarjali nove enote (predvsem divizije in legije), ki pa se ve\xc4\x8dinoma niso izkazala kot frontne enote. Hitro ustanavljanje teh\xc2\xa0\xc2\xbbnacionalnih\xc2\xab\xc2\xa0enot W-SS je resda pove\xc4\x8dal obseg W-SS, a te novoustanovljene enote niso bile bojno izku\xc5\xa1ene, mo\xc5\xa1tvo je bilo slabo izurjeno in same enote niso bile popolnjene do konca. Namesto teh novih enot bi morali slediti po\xc4\x8dasnemu razvoju, kot je bilo v\xc4\x8dasih._NEWLINE_Elitizem enot W-SS je po\xc4\x8dasi propadal.\n_START_SECTION_\n1945\n_START_PARAGRAPH_\nPropad organizacije W-SS se je za\xc4\x8del januarja 1945, isto\xc4\x8dasno z zlomom tretjega rajha. Ve\xc4\x8dina enot W-SS je bila popolnoma ali delno uni\xc4\x8dena v bojih. V tem obdobju je elitizem enota W-SS popolnoma propadel._NEWLINE_\xc4\x8ceprav so se enote W-SS kr\xc4\x8devito branile in s tem dalj\xc5\xa1ale agonijo tretjega rajha in njenih prebivalcev ter tako upravi\xc4\x8devale sloves dobrih vojakov, je kadrovsko W-SS \xc4\x8disto propadla. Od prvih generacij, ki niso smele imeti kriminalne kartoteke, se je rekrutni tempo sprevrgel v grotesko \xe2\x80\x93 v elitno organizacijo so sprejemali tudi kriminalne osebe, ki so do tedaj veljale za asocialne in nevarne tretjemu rajhu. To so bili predvsem nem\xc5\xa1ki in avstrijski preddelavci, kapoji in tisti interniranci, ki so se izkazali v tabori\xc5\xa1\xc4\x8dnem \xc5\xbeivljenju. Interniranci niso v enote W-SS vstopili prostovoljno, ampak so jih mobilizirali pod gro\xc5\xbenjo, da jih bodo druga\xc4\x8de usmrtili. Ti novi pripadniki niso dali nobene prisege, kot so jih dali ostali pripadniki W-SS.\n_START_SECTION_\nNa\xc4\x8drt za W-SS\n_START_PARAGRAPH_\nHitler je napovedal, da bo njegov rajh trajal 1.000 let (v resnici je trajal le 12 let) in v tej nacisti\xc4\x8dni zgodovini sveta bi W-SS prevzela vodilno vlogo v voja\xc5\xa1ki organizaciji._NEWLINE_Himmler je bil velik ljubitelj germanske zgodovine in mistike. O sebi je govoril, da je duhovna reinkarnacija nem\xc5\xa1kega kralja Henrika I., ki je ubranil nem\xc5\xa1ke de\xc5\xbeele pred vdori Slovanov. Hotel je ustvarili SS kot elito nacisti\xc4\x8dne diktature, enote W-SS pa naj bi bile naslednice nem\xc5\xa1kih vite\xc5\xa1kih redov \xe2\x80\x93 tevtonskih vitezov. Organizacija SS je prevzela tudi barve vite\xc5\xa1kega reda \xe2\x80\x93 \xc4\x8drna in bela._NEWLINE_Naloga W-SS je bila torej\xc2\xa0\xc2\xbb\xc5\xa1iriti\xc2\xab\xc2\xa0nem\xc5\xa1tvo oziroma germanstvo na vzhod, kjer bi zasedli potrebne \xc5\xa1irjave za rajh. Po koncu vojne, ki se bi kon\xc4\x8dala v korist Nem\xc4\x8dije in sil osi, bi veteranom enot W-SS razdelili zasedeno posest na vzhodu in bi tvorili nekak\xc5\xa1en obrambni-kmetijski pas nem\xc5\xa1kega rajha. Po vojni bi W-SS izpodrinila redno nem\xc5\xa1ko kopensko vojsko in sama postala jedro nem\xc5\xa1ke dr\xc5\xbeavne vojske. Nem\xc4\x8dija oziroma veliki tretji nem\xc5\xa1ki rajh bi postala SS-dr\xc5\xbeava, v kateri bi \xc5\xbeiveli le plavolasi, modrooki Nordijci, ki bi bili pripadniki SS ._NEWLINE_\xc4\x8cast vsakega nem\xc5\xa1kega dr\xc5\xbeavljana bi bila, da lahko slu\xc5\xbei v enotah W-SS. Celotno \xc5\xa1olanje je temeljilo na priprava za slu\xc5\xbeenje voja\xc5\xa1kega roka. Voja\xc5\xa1ko usposabljenje se je za\xc4\x8delo pri 10 letih, ko je fant vstopil v Nem\xc5\xa1ko mlade\xc5\xbe (Jungvolk; dekleta so vstopila v sestrsko organizacijo Jungm\xc3\xa4dchen). Pri 14 je napredoval v Hitlerjevo mladino (Hitlerjugend). Pri 18 letih je mladeni\xc4\x8d vstopil v vrste RADa, odslu\xc5\xbeil delovni rok in vstopil v vojsko. Po odslu\xc5\xbeenem voja\xc5\xa1kem roku bi postal rezervist. Ves ta \xc4\x8das naj bi bil vzoren predstavnik rajha, dober vojak in poslu\xc5\xa1en nacist._NEWLINE_Himmler je za\xc4\x8del tudi z nekak\xc5\xa1no rodovno selekcijo. Ustanovili je organizacijo Lebensborn, ki je imela nalogo ohraniti in oplemenititi nem\xc5\xa1ko kri z na\xc4\x8drtno selekcijo mater in o\xc4\x8detov, ki so nato\xc2\xa0\xc2\xbbdarovali\xc2\xab\xc2\xa0predvsem sinove pa tudi h\xc4\x8dere na\xc2\xa0\xc2\xbboltar nacizma\xc2\xab. Vsak pripadnik SS je moral prispevati del svoje pla\xc4\x8de za to organizacijo. Zaslu\xc5\xbeni vojaki W-SS, ki so bili nordijskega porekla, nordijskega izgleda, nacisti\xc4\x8dnega prepri\xc4\x8danja, brez dednih in du\xc5\xa1evnih bolezni in dobri vojaki, so lahko sodelovali v na\xc4\x8drtih te organizacije, tako da so oplodili \xc5\xbeensko, ki jim jo je izbrala organizacija. Tako so vojaki sprostili svojo spolno napetost in Hitler je dobil svoje vojake. Poleg tega je organizacija skrbela za mlade, samske matere ter organizirala je posvojitve (po navadi ugrabljenih) otrok nordijskega porekla in izgleda. \xc5\xa0e na en na\xc4\x8din so poskrbeli za nara\xc5\xa1\xc4\x8daj pripadnikov SS. Vsak \xc4\x8dlan SS je moral do dolo\xc4\x8denega leta imeli dolo\xc4\x8deno \xc5\xa1tevilo (zakonskih ali izvenzakonskih) otrok, druga\xc4\x8de je pla\xc4\x8deval vi\xc5\xa1jo \xc4\x8dlanarino za Lebensborn._NEWLINE_Himmlerju je uspela tudi neverjetna integriranost organizacije SS v dru\xc5\xbebene institucije in skupine tretjega rajha. Tako ni bilo nobene organizacije ali dru\xc5\xa1tva, ki ni bila pod nadzorom SS-a._NEWLINE_Po vojni bi enote W-SS reorganizirali v dr\xc5\xbeavno policijsko silo. Njene bojne izku\xc5\xa1nje in pridobljena slava bi jim pomagala opravljati to delo. W-SS bi lahko maksimalno dosegla 10\xc2\xa0% mirnodobne sestave kopenske vojske; tj. 6 divizij W-SS.\n_START_SECTION_\nOrganizacija\n_START_PARAGRAPH_\nOrganizacija W-SS se je v veliki meri naslanjala na krovno organizacijo SS in njene podorganizacije, malo manj pa na redno vojsko. S tem so dosegli skoraj neodvisno delovanje W-SS od redne vojske._NEWLINE_Organizacijska shema organizacije W-SS je bila zelo preprosta. Na vrhu sheme je bila SS-F\xc3\xbchrungshauptamt (SS-FHA), ki je nadzorovala celotno W-SS; torej enote in ustanove W-SS.'